Stimate Domnule Prim-vicepreşedinte al Parlamentului,

În temeiul art. 73 din Constituţia Republicii Moldova, înaintez spre examinare Parlamentului, cu titlu de iniţiativă legislativă, proiectul de lege              pentru modificarea Legii cetăţeniei Republicii Moldova nr. 1024-XIV                        din 2 iunie 2000 şi solicit examinarea lui în regim prioritar.
Cu stimă,

Mihai GHIMPU,
Preşedintele interimar al Republicii Moldova

Anexe: 1. Proiectul de lege pentru modificarea Legii cetăţeniei nr.1024-XIV din 2 iunie 2000.
2. Nota informativă la proiectul de lege.
Domnului  Serafim URECHEAN, 

Prim-vicepreşedinte al Parlamentului
Proiect

Parlamentul  Republicii  Moldova

L  e  g  e
pentru modificarea articolului 12 din Legea cetăţeniei 

Republicii Moldova nr.1024- XIV din 2 iunie 2000


Parlamentul adoptă prezenta lege organică.


Art.I. - Articolul 12 alineatul (2) din Legea cetăţeniei Republicii Moldova nr.1024-XIV din 2 iunie 2000 (Monitorul Oficial al Republicii Moldova, 2000, nr. 98-101, art. 709), cu modificările şi completările ulterioare, se modifică după cum urmează:


la litera b), cuvintele  ”, dacă domiciliază în mod legal şi obişnuit pe teritoriul Republicii Moldova;” se exclud.


Art.II. - Guvernul va aduce, în termen de o lună, actele sale normative în concordanţă cu prezenta lege.     

Preşedintele   Parlamentului

NOTĂ INFORMATIVĂ

la proiectul de lege pentru modificarea Legii cetăţeniei 
Republicii Moldova nr.1024-XIV din 2 iunie 2000

În conformitate cu art. 10 din Legea cetăţeniei Republicii Moldova nr.1264-XIV din 2 iunie 2000 (în vigoare din 10 august 2000), unul din temeiurile de dobîndire a cetăţeniei Republicii Moldova este recunoaşterea.

Art.12 alin. (2) lit. b) din legea menţionată prevede că sunt recunoscute                  ca cetăţeni ai Republicii Moldova persoanele care şi-au exprimat dorinţa                             de a deveni cetăţeni ai Republicii Moldova şi anume, persoanele care pînă                      la 28 iunie 1940 au locuit în Basarabia, în nordul Bucovinei, în Ţinutul Herţa                  şi în R.A.S.S.M., urmaşii lor, dacă domiciliază în mod legal şi obişnuit                       pe teritoriul Republicii Moldova.
Precizăm că, dobîndirea cetăţeniei Republicii Moldova prin recunoaştere are loc cu păstrarea cetăţeniei altui stat.

Potrivit datelor Ministerului Tehnologiilor Informaţionale                                          şi Comunicaţiilor, pînă în prezent, în baza art. 12 alin. (2) lit. b) din lege,                           au dobîndit cetăţenia Republicii Moldova prin recunoaştere 1338 persoane. 

În opinia noastră, o bună parte din aceştia o constituie urmaşii persoanelor care pînă la 28 iunie 1940 au locuit în Basarabia, în nordul Bucovinei, în Ţinutul Herţa şi în R.A.S.S.M. şi care s-au căsătorit cu cetăţeni ai Republicii Moldova sau au absolvit o instituţie medie de specialitate sau superioară din ţara noastră, stabilindu-se cu traiul permanent în Republica Moldova.
În afară de aceasta, menţionăm că datele de care dispune Ministerul Educaţiei al Republicii Moldova arată că, în prezent, îşi fac studiile în instituţiile medii de specialitate şi superioare din republică circa 223 studenţi, originari                din regiunile menţionate mai sus.

Absolvind instituţiile de învăţămînt, aceştia doresc să-şi continue studiile sau să-şi înceapă activitatea profesională în ţara noastră şi, totodată,                           să dobîndească cetăţenia Republicii Moldova. Însă condiţia obţinerii domiciliului legal şi obişnuit pe teritoriul Republicii Moldova constituie pentru ei un impediment în dobîndirea cetăţeniei moldoveneşti.
De aceea, pentru a facilita dobîndirea cetăţeniei Republicii Moldova         de către această categorie de persoane, se propune de a modifica art. 12 alin. (2) lit. b) din lege, astfel încît condiţia deţinerii domiciliului legal şi obişnuit                      pe teritoriul Republicii Moldova să fie exclusă.

Această modificare este conformă prevederilor Convenţiei Europene                      cu privire la cetăţenie din 1997 (în vigoare pentru Republica Moldova                               de la 1 martie 2000), în special în ceea ce ţine de dreptul fiecărui stat                           să determine prin legislaţia sa care îi sunt cetăţenii.
